
NARVA LINNAVALITSUS

	Narva
	                      13.06.2018. a nr ................


Koha-aadressi määramine
(Tuuleveski tn 6)
1. Asjaolud ja menetluse käik
Vastavalt Vabariigi Valitsuse 20.12.2007. a määrusele nr 251 „Aadressiandmete süsteem“ tuleb kogu vabariigis korrastada aadressiandmed. 
ADS menetlusrakenduses korrastamist vajavate objektide nimekirjast leiab numereerimise korrastamise teatega objekti, lähiaadressiga Tuuleveski tn 17 põhjusega, et koha-aadressi määramise üldnõuete kohaselt määratakse liikluspinna järgi määratavates lähiaadressides kasutatavad aadressinumbrid viisil, mille kohaselt ühel pool liikluspinda kõrvuti asetsevatel maaüksustel või järjestikku paiknevatel hoonetel on paaritud numbrid ja teisel pool liikluspinda asetsevatel maaüksustel või järjestikku paiknevatel hoonetel on paarisnumbrid.

Ruumiandmete seaduse kohaselt peab koha-aadress tagama objekti leidmise geograafilises ruumis, olema minimaalselt vajaliku pikkusega, vastama kultuuritavadele ja keelenõuetele ning olema kooskõlas aadressiandmete süsteemiga. Aadressinumber ei tohi omada eelnevaga võrreldes liiga suurt numbrierinevust (hüpet), ehk et liikluspinna järgne nummerdamine peab olema loogiline ja põhjendatud.

Kuna maaüksuse, lähiaadressiga Tuuleveski tn 17 (katastritunnus 51103:004:0008) aadressinumber ei vasta ülaltoodud nõuetele, siis Narva linnavalitsus koha-aadressi määrajana tagades koha-aadressi järjepidevuse ning järgides linna ühetaolise nummerdamise tava, viib läbi koha-aadressi korrastamise menetluse määrates kinnistule uus aadress – Tuuleveski tn 6 (asendiplaan lisatud).

Kõnesoleva krundi omanikke teavitati aadressi muutmisest käsipostiga  (14. septembri 2016 kiri nr 1-13.3/3789). Nimetatud tähtajaks esitati vastuväide, et “ei ole senise aadressi muutmisega nõus, kuna kõik dokumendid on väljastatud aadressile, Tuuleveski tn 17”. Narva linnavalitsus on seisukohal, et kinnistu omanike esitatud vastuväide on sisu poolest alusetu ja põhjendamata, mis ei saa olla koha-aadressi mittekorrastamise põhjuseks.
2. Õiguslikud alused
2.1 Ruumiandmete seaduse § 54 lõike 1 kohaselt on koha-aadressi määrajaks kohalik omavalitsus ja § 55 lõike 1 kohaselt teeb aadressitoimingud ning asjakohased otsused koha-aadressi määraja omal algatusel;

2.2 Narva Linnavolikogu 20.03.2014. a määruse nr 8 „Ruumiandmete seadusest tulenevate ülesannete delegeerimine“ alusel delegeeritakse Narva Linnavalitsusele ruumiandmete seaduse § 54 lõike 1, § 55 lõigete 1 ja 4 ning § 61 lõike 1 punktis 4 kohaliku omavalitsuse ja kohaliku omavalitsuse üksuse pädevusse antud küsimuste lahendamine ja otsustamine.
3. Otsus
Määrata maaüksusele katastritunnusega 51103:004:0008 aadress Narva linn, Tuuleveski tn 6.

4. Rakendussätted
4.1 Kohustada Narva Linnavalitsuse Arhitektuuri- ja Linnaplaneerimise Ametit teha korraldus    teatavaks maaüksuse omanikele;

4.3  Korraldus jõustub teatavakstegemisest;
4.4 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebus Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

